דוד רפאל בן-עמי

דוד (דדי) רפאל פיינשיל (בן עמי) (כ"ז בתשרי תשי"א, 8 באוקטובר 1950 – כ"א בתשרי תשפ"א, 9 באוקטובר 2020) היה זמר, במאי ויוצר ישראלי חוזר בתשובה חסיד ברסלב. דוד רפאל בן-עמי (כונה מילדותו בשם "דָּדִי") נולד ב-8 באוקטובר 1950 במושב נהלל למשפחה חילונית מסורתית ממקימי המושב. בצעירותו למד משחק אצל הבמאית נולה צ'לטון. את שירותו הצבאי עשה בלהקת פיקוד דרום ולהקת פיקוד צפון. השתתף בתוכנית ״מהצפון באהבה״ של ״להקת פיקוד צפון״ בשנת 1970, עם יגאל בשן ועוד. לאחר שחרורו מהצבא החל ללמוד בחוג לתיאטרון באוניברסיטת תל אביב ועבד כשחקן בתיאטרון הקאמרי. בשנת 1970 הקליט את השיר "דזדמונה", שהולחן עבורו על ידי מתי כספי ונכתב על ידי גד קינר, שהיה ללהיט והגיע לראש מצעד הפזמונים ולמקום 12 במצעד השנתי של קול ישראל, והיה הלהיט היחיד שלו. בשנת 1973 השתתף בסרט אבו אל בנאת של הבמאי משה מזרחי, בתפקיד הבן הצנחן שמופיע בחלומותיו של האב. עוד לפני מלחמת יום הכיפורים החל להתקרב ליהדות בהשפעת הרב ישראל מאיר לאו, הרב יצחק גינזבורג והרב בנציון גרוסמן. ואף קיים תיעוד שלו עם הרב גינזבורג כשנסעו במהלך המלחמה לגבול, כדי לתמוך בחיילים ולאפשר להם ליטול את ארבעת המינים. בהשפעת חברים מחסידות חב"ד הוא נסע לחצרו של הרבי מלובביץ' בניו יורק ושהה שם במשך פרק זמן, אך לבסוף חזר לירושלים ובחר בדרכה של חסידות ברסלב. בראיון עיתונאי שהעניק לימים סיפר כי קיבל אישור מהרבי מלובביץ' לפנות לחסידות ברסלב. כחלק מתהליך חזרתו בתשובה החל להשתמש בשמו הפרטי, "דוד רפאל", ובשם המשפחה "פיינשיל" ששימש את אבותיו בגולה לפני שסבו יוסף, איש העלייה השנייה, החליף אותו בשם העברי "בן-עמי". במאה שערים התקרב למשפיע הרב משה וובר, סעד על שולחנו מדי שבת והיה לבן-ביתו ואחד מתלמידיו הקרובים. במשך שנים ארוכות התמקד בליקוט ניגונים חסידיים עתיקים מזקני מאה שערים, אותם הוא מבצע באלבומיו שהחלו לצאת משנת 1988. לדבריו, "השליחות שלי היא הנחלת השירים והנצחת הניגונים". בהופעותיו היה מבצע שירים ישראלים, וגם באלבומו האחרון נמצאים שירים ולחנים ישראלים שהושרו עוד לפני קום המדינה. על השיר "שם במקום ארזים", אמר "אני נושא בשיר הזה את כל זקני וזקנותי, ואת כל הכיסופים שלהם במשך מאות שנים לארץ ישראל. כל נפשם הייתה לעלות ולמסור את נפשם על ארץ ישראל". בין היתר ישב אצל רבים מזקני ירושלים בכלל וחסידי ברסלב בפרט, והקליטם בסיפורים וביצועים נדירים ועתיקים. ביניהם ישב אצל הרב בנציון גרוסמן בביתו שעות רבות וראיין אותו אודות נוסחאות וניגונים חסידיים וכן סיפורים ושמועות מחצר הקודש קרלין, לעלוב, וזיניץ ועוד. פיינשיל אף פרסם והוציא לאור את הניגונים בתוכנית הרדיו ששידר בכל ערב שבת, וכמו כן נידב לארכיון הלאומי הקלטות רבות ונדירות שהקליט. ב-2005 שודר בערוץ הראשון הסרט "מנהלל לירושלים" המתאר את המפגש של בן-עמי עם הדמויות איתן גדל במושב ואת אורח חייו כחסיד ברסלב בירושלים. ביצע בין היתר גם את מגוון שירי הרב יצחק גינזבורג, וכן את שיר האמונה של הראי"ה קוק. בן-עמי נישא לטליה לבית כהן, ילידת באר שבע, ונולדו להם ארבעה ילדים. התגורר בעיר ביתר עילית, בשנותיו האחרונות גר בירושלים. בהושענא רבה תשפ"א נפטר בבית חולים הדסה בירושלים מנגיף הקורונה בהיותו בן 70 ונטמן בהר המנוחות. ניגוני הרבי נחמן מברסלב ותלמידיו - 3 דיסקים אנו לה' ולה' עינינו (2006) בוקע חלוני רקיע דוד רפאל בן-עמי, סרטונים בערוץ היוטיוב דוד רפאל בן-עמי, במיזם "אישים" לתיעוד היצירה הישראלית דוד רפאל בן-עמי, באתר "אידיבי", מאגר הידע העברי לקולנוע ישראלי ועולמי דוד רפאל בן-עמי, באתר ספר הקולנוע הישראלי דוד רפאל בן-עמי, באתר שירונט דוד רפאל בן-עמי, באתר MusicBrainz (באנגלית) דוד רפאל בן-עמי, דף שער בספרייה הלאומית דוד רפאל בן-עמי, באתר MOOMA (בארכיון האינטרנט) מידע על בן עמי, דוד רפאל בקטלוג הספרייה הלאומית (כולל 538 הקלטות-שמע שניתן לשמוע מצורה מקוונת) דדי בן עמי, במאגר הידע העברי לקולנוע ישראלי ועולמי "אידיבי" לשיר - זה לעבוד את ה', ראיון בעלון השבת "שיחת השבוע", כ"ז בשבט ה'תשנ"ט, 15 בינואר 1999 "חזרתי, סבא", כתבה באתר "שטורעם.נט", י"ב בשבט ה'תשס"ו, 10 בפברואר 2006 הארכיון הלאומי ר דוד רפאל בן עמי פיינשיל העמוד המלא מנהלל לירושלים סיפור חייו הסרט המלא, מ הערוץ הרשמי ר דוד רפאל בן עמי פיינשיל אריאל וולף, שוב חוזר הניגון, באתר ערוץ 7, 16 במרץ 2006 יעקב בר-און, ‏הזמר שהפך לחסיד שב לתקופה שטלטלה את חייו, באתר מעריב אונליין, 5 באוקטובר 2016 מנהלל לירושלים: סיפור חייו של דוד בן עמי. - חסידישקייט 46, סרטון בערוץ "מנחם טוקר", באתר יוטיוב (אורך: 20:44) אריה ארליך וישראל אלתר גרובייס, ניגון מיוחד משלו, אדר תש"פ, עיתון משפחה כשברסלבר חוזר לנהלל - סרט בערוץ 1, באתר ערוץ 7 ר' דוד רפאל בן עמי - לעד חיה בלבבנו, יוטיוב ברוך דיין האמת: הזמר המיתולוגי החסיד ברסלב ר’ דוד רפאל פיינשיל (בן עמי) ז”ל, באתר אומן שלום נתנאל לייפר, ‏הזמר הברסלבי דדי בן עמי נפטר מהקורונה, באתר כיכר השבת, 9 באוקטובר 2020